[{"text_idx": "#000000", "text": "Ddeng mlynedd yn o\u0302l, bu'r gyfres deledu 'O'r Galon' ar S4C yn dilyn y dair chwaer Manon, Medi a Malan Vaughan Wilkinson o Gaernarfon, wrth iddyn nhw adael ysgol a pharatoi i fynd i'r coleg. Yn ddiweddar fe ddaeth Malan ar draws erthygl yn so\u0302n am y rhaglen honno ar wefan BBC Cymru, gafodd ei chyhoeddi yn wreiddiol yn 2006, a wnaeth beri iddi hel meddyliau ar Twitter."}, {"text_idx": "#000001", "text": "Ar 19 Medi, mae'r tripledi yn troi'n 30 oed ac yma maen nhw'n so\u0302n sut mae eu bywydau wedi mynd i gyfeiriadau gwahanol dros y ddegawd diwethaf, yr effaith o golli eu mam a beth yw eu gobeithion am y dyfodol."}, {"text_idx": "#000002", "text": "Disgrifiad o\u2019r llun, Daeth Malan Wilkinson ar draws y stori hon a gyhoeddwyd am y dair chwaer ar wefan BBC Cymru yn 2006, yn ddiweddar"}, {"text_idx": "#000003", "text": "Disgrifiad o\u2019r llun, Malan Wilkinson"}, {"text_idx": "#000009", "text": "O edrych no\u0302l, wnaeth 'pellhau' oddi wrth fy chwiorydd fy ngrymuso i dyfu fel unigolyn ac i ffoi unwaith ac am byth o'r ystrydeb gyhoeddus ddiflas oedd gan rai ohonom fel 'uned' yn hytrach nac unigolion gyda'n meddyliau a'n breuddwydion ein hunain."}, {"text_idx": "#000010", "text": "Ar drothwy fy mhenblwydd yn 30, braf gallu dweud mod i'n trysori bywyd - yr un bywyd geisiais i derfynu ychydig flynyddoedd yn o\u0302l. Bellach, mae pob diwrnod yn teimlo fel rhodd."}, {"text_idx": "#000011", "text": "Disgrifiad o\u2019r llun, Medi Wilkinson"}, {"text_idx": "#000013", "text": "Yn blentyn, dirdynnol oedd colli fy llyfr bach coch o gerddi. Yn 17 oed, dirdynnol i mi oedd colli Mam."}, {"text_idx": "#000014", "text": "Felly, pwy oeddwn i a phwy ydw i rw\u0302an? Nyrs oeddwn i, medda fi yn saith oed. Dynes trin gwallt yn 10. Athrawes Ffrangeg yn fy arddegau. Cenad yn 23... Ac ers hynny? Wel dwi'n hyfforddi i fod yn gwnselydd proffesiynol ac yn helpu dioddefwyr o gamdriniaeth yn y cartref a chamdriniaeth rhywiol."}, {"text_idx": "#000016", "text": "Fy llwyddiant pennaf hyd yma fel plentyn fy mam a nhad a phlentyn i Dduw ydi dysgu sut i helpu fy hun hefo dwyster y profiadau dwi wedi eu profi hyd y blynyddoedd, sydd yn sylweddol. Nid hawdd oedd hyn ond hefo cymorth gwerth chweil mae o wedi trawsnewid fy mywyd."}, {"text_idx": "#000020", "text": "Gan mai fy mwriad oedd parhau i astudio Drama, byddai'n rhaid cysidro pa golegau, dewis areithiau a phrofi 'profiad bywyd' (beth bynnag yw gwir ystyr hynny)!"}, {"text_idx": "#000021", "text": "A finnau newydd golli fy mam, y cyfan oedd y flwyddyn honno i mi mewn gwirionedd oedd amser i addasu i'r newid byd o nghwmpas i. Y tair ohonom yn gwahanu. Cyfnod a oedd yn sialens ac yn awyr iach naturiol i'r dair ohonom."}, {"text_idx": "#000022", "text": "Ar o\u0302l nifer o gyfweliadau coleg myglyd, doniol a hurt ar brydiau (ac ambell noswaith allan gyda'r chwiorydd i lefelu'r straen) derbyniais fy lle yng Ngholeg Cerdd a Drama Cymru. Ers graddio, rydw i wedi mynd ymlaen i berfformio ym myd y theatr, ffilm a theledu. Mae rhai o'm prosiectau diweddar yn cynnwys 'Y Gwyll/ Hinterland' a 'Dim ond y Gwir' ar S4C."}, {"text_idx": "#000023", "text": "O dair chwaer mor debyg, mae bywyd yn bendant wedi ein gwahanu mewn sawl ffordd. Allai ddim ond dychmygu y daw'r dyfodol a\u0302 mwy o lawer o 'brofiadau bywyd' i'm rhan gan obeithio y bydd rheini yn rhai caredig, ac y bydd y naill chwaer yn medru eu mwynhau hefyd."}, {"text_idx": "#000024", "text": "Prif Straeon'Dim synnwyr gadael Cymru i ddal y tre\u0302n i'r de'Cyhoeddwyd5 awr yn o\u0302lBwcabws: 'Sut fydda i'n mynd at y doctor nawr?'Cyhoeddwyd2 awr yn o\u0302lAbertawe: Dyn 80 oed wedi ei gyhuddo o lofruddiaethCyhoeddwyd2 awr yn o\u0302l"}, {"text_idx": "#000025", "text": "'Dim synnwyr gadael Cymru i ddal y tre\u0302n i'r de'"}, {"text_idx": "#000026", "text": "Bwcabws: 'Sut fydda i'n mynd at y doctor nawr?'"}, {"text_idx": "#000029", "text": "3 llun: Lluniau pwysicaf Rakie Ayola"}, {"text_idx": "#000032", "text": "Bywyd fel 'yr unig Iddew yn y pentref'"}, {"text_idx": "#000034", "text": "Ifan Phillips a'i bositifrwydd i'r dyfodol"}]